**TURNIRSKI PRAVILNIK**

**POJEDINAČNIH PRVENSTAVA GRADA ZAGREBA**

**ZA KADETE I KADETKINJE DO 9, 11, 13 i 15 GODINA ZA 2016. GODINU**

Čl.1

Zagrebački šahovski savez organizira u Domu sportova, Trg Krešimira Ćosića 11, od 31.01. - 20.03.2016.g. pojedinačna prvenstva grada Zagreba za kadete i kadetkinje do 9, 11, 13 i 15 godina za 2016. godinu.

Čl.2

Prvenstva se igraju odvojeno i to: Prvenstvo za kadete (*igra se u zasebnim dobnim skupinama, a u slučaj manjeg odaziva organizator može spojiti dobne skupine u zajednički turnir*) i Prvenstvo za kadetkinje (*igra se u zasebnim dobnim skupinama, a u slučaj manjeg odaziva organizator može spojiti dobne skupine u zajednički turnir*).

Čl.3

Pravo sudjelovanja imaju svi hrvatski državljani koji su registrirani u Hrvatskom šahovskom savezu za 2016. godinu za šahovski klub koji djeluje na području Grada Zagreba, ili da žive na području grada Zagreba, a da nisu do 1.1.2016. navršili **9, 11, 13 odnosno 15 godina**.

Čl.4

Sustav natjecanja pojedinog Prvenstva odredit će se prema broju sudionika (*švicarski ili kružni (bergerov*) sustav). Ako se pojedino Prvenstvo igra po švicarskom sustavu sparivanje će se vršiti po FIDE varijanti, a broj kola će se odrediti prema - broju sudionika minimalno jedna trećina sudionika ili 9 kola.

Čl.5

Tempo igre je 30 minuta plus 30 sekundi za svaki odigrani potez. Partije se igraju po Pravilima šaha FIDE. Zapisivanje poteza je obavezno. Turnir se ratingira za hrvatsku rating listu.

Čl.6

**31.01., 07.02. i 14.02**. igraju se natjecanja u dobnim skupinama do 9 i 11 godina, a

**28.02., 06.03. i 13.03**. igraju se natjecanja u dobnim skupinama do 13 i 15 godina.

Redovita kola će se igrati prema rasporedu koji će se odrediti na licu mjesta (ne više od 3 kola dnevno). Prijave se primaju **31.01.2016**. za dobne skupine do 9 i 11 godina. (odnosno **28.02.2016**. za dobne skupine do 13 i 15 godina.) u dvorani za igru od 08:30 do 09:00 sati. Igrač na početak partije **smije zakasniti 15 minuta**. U slučaju **većeg** kašnjenja igrač gubi partiju kontumacijom. Odgađanja partija nema!

Čl.7

Zagrebački šahovski savez osigurava ispravan šahovski sat i šahovsku garnituru sa šahovnicom standardnih turnirskih dimenzija.

Glavni sudac prvenstva je Mirjana Medić, međunarodni sudac, te suci: Joakim Puškaš, državni sudac i Damir Obad, klupski sudac.

Čl.8

Na odluku sudaca nezadovoljna strana ima pravo žalbe u roku od 10 minuta po nastalom sporu. Žalba se predaje u pisanoj formi glavnom sucu uz žalbenu pristojbu od 300 kn, koja se vraća u slučaju povoljnog rješenja žalbe, a u protivnom ide u korist ZŠS. Glavni sudac žalbu mora riješiti najkasnije do početka slijedećeg kola ili do proglašenja rezultata.

Čl.9

Pobjednici u svakoj konkurenciji bit će nagrađeni peharima, te će im Zagrebački Šahovski Savez, temeljem odluke UO ZŠS, snositi smještaj na prvenstvu Hrvatske, u vidu refundiranja troškova **plasiranom među prva tri mjesta**, samo za članove klubova Zagrebačkog šahovskog saveza.

Čl.10

U slučaju **diobe** mjesta o konačnom plasmanu odlučivat će slijedeći kriteriji:

za prvenstva igrana po švicarskom sustavu: za prvenstva igrana po kružnom sustavu:

a) središnji Buchholz a) Koya sustav

b) Buchholz b) Sonneborn-Berger

c) kumulativ c) međusobni susret

d) međusobni susret d) veći broj pobjeda

e) veći broj pobjeda e) žrijeb

f) žrijeb

Čl.11

Za vrijeme igre igrači su dužni isključiti mobilne telefone. U slučaju da igraču zvoni mobilni telefon u turnirskoj sali kažnjava **se opomenom, a u ponovljenom slučaju** gubitkom partije. Roditeljima, voditeljima i pratnjama nije dopušteno ulaziti u ograđeni dio za igrače. U slučaju prekršaja biti će udaljeni iz dvorane za igru.

Čl.12

Pravo tumačenje ovog pravilnika ima isključivo organizator. Uvrštenjem u turnirsku tabelu učesnici prvenstva se obavezuju da će se pridržavati Pravilnika turnira

Čl.13

Ovaj Pravilnik propisao je ZAGREBAČKI ŠAHOVSKI SAVEZ